Vlieërplank-instrukteur verdrink in see by Langebaan | Maroela Media
Vlieërplank-instrukteur verdrink in see by Langebaan
ŉ 39-jarige vlieërplankinstrukteur van Nederland het glo Dinsdagmiddag in die see by Langebaan in die Wes-Kaap verdrink.
“Die bemanning van NSRI Mykonos is ontbied nadat berigte ontvang is dat ŉ vlieërplankryer in die moeilikheid beland het in die see tussen Mykonos en die mond van die strandmeer in Langebaan,” het Casper Frylink, stasiebevelvoerder van die Nasionale Seereddingsinstituut (NSRI), Woensdag in ŉ verklaring gesê.
Die man het met sy gesig na onder in die water gedryf toe hy gevind is. Hy het nie asemgehaal of ŉ pols gehad nie. Alle pogings om die man se lewe te red was onsuksesvol.
“Die man se liggaam is aan die polisie oorhandig. Die polisie doen ŉ geregtelike doodsondersoek om die oorsaak van sy dood te bepaal,” het Frylink bygevoeg.
Die man, van Rijssen in Nederland, was die afgelope twee jaar ŉ instrukteur in Langebaan tydens sy jaarlikse besoeke aan Suid-Afrika.
Lephalale-plaasmoord: Bejaarde vrou op plaas vermoor